b'\n_START_ARTICLE_\nFerrari F10\n_START_SECTION_\nPrie\xc5\xa1sezoniniai bandymai\n_START_PARAGRAPH_\nPirm\xc5\xb3j\xc5\xb3 bandym\xc5\xb3 metu Valensijos trasoje grei\xc4\x8diausias buvo F. Massa. Pirm\xc4\x85j\xc4\x85 dien\xc4\x85 jis nuva\xc5\xbeiavo 102, o antr\xc4\x85j\xc4\x85 - 124 ratus. Po bandym\xc5\xb3 brazilas buvo patenkintas naujuoju ekipos modeliu ir teig\xc4\x97, kad j\xc4\xaf vairuoti lengviau, nei pernyk\xc5\xa1t\xc4\xaf F60. Tre\xc4\x8di\xc4\x85j\xc4\x85 bandym\xc5\xb3 dien\xc4\x85 su F10 va\xc5\xbeiav\xc4\x99s F. Alonso taip pat parod\xc4\x97 grei\xc4\x8diausi\xc4\x85 laik\xc4\x85 (1:11.470 min.).\n_START_SECTION_\n2010 m. sezonas\n_START_PARAGRAPH_\nSezono prad\xc5\xbeia Ferrari ekipai su F10 buvo labai geras - pirmose lenktyn\xc4\x97se Bahreine F. Alonso peln\xc4\x97 pergal\xc4\x99, o F. Massa buvo antras._NEWLINE_Kitose lenktyn\xc4\x97se Australijoje F. Massa v\xc4\x97l u\xc5\xbelipo ant podiumo (tre\xc4\x8dia vieta), o Alonso liko ketvirtas._NEWLINE_Malaizijos kvalifikacijoje abu Ferrari lenktynininkai kartu su Lewis Hamilton i\xc5\xa1 McLaren pav\xc4\x97lavo i\xc5\xa1va\xc5\xbeiuoti pirmoje jos dalyje ir d\xc4\x97l \xc5\xa1lapios dangos nesugeb\xc4\x97jo patekti \xc4\xaf antr\xc4\x85j\xc4\x85 kvalifikacijos dal\xc4\xaf. \xc5\xa0iose lenktyn\xc4\x97se Felipe Massa sugeb\xc4\x97jo pelnyti ta\xc5\xa1kus, o Alonso liko tik 13 vietoje._NEWLINE_Sezono vidurys komandai susiklost\xc4\x97 nes\xc4\x97kmingai ir ji vis daugiau atsiliko nuo Red Bull ir McLaren ekip\xc5\xb3._NEWLINE_Tik nuo Vokietijos lenktyni\xc5\xb3 ekipa v\xc4\x97l prad\xc4\x97jo rodyti gerus rezultatus. Per paskutines 9 sezono lenktynes F10 peln\xc4\x97 4 (i\xc5\xa1 viso sezono 5) pergales ir 10 kart\xc5\xb3 fini\xc5\xa1avo ant podiumo. Paskutin\xc4\x97se lenktyn\xc4\x97se Abu Dabyje F. Alonso buvo sezono lyderis, ta\xc4\x8diau d\xc4\x97l nes\xc4\x97kmingos taktikos nesugeb\xc4\x97jo i\xc5\xa1laikyti lyderio pozicijos ir pralaim\xc4\x97jo \xc4\x8dempionu tapusiam Sebastian Vettel 4 ta\xc5\xa1kais.\n_START_SECTION_\nKita\n_START_PARAGRAPH_\nKaip ir 2007 m. sezone naudotas F2007, F10 buvo naudojamas \xc5\xbeaidime Gran Turismo 5.'